CONSILIUL LOCAL AL MUNICIPIULUI


       S I G H I Ş O A R A

       

H O T Ă R Â R E A    NR. 45

                                din 14 martie 2011

 cu privire la înscrierea Municipiului Sighişoara în Asociaţia TERRA - AGRO

Consiliul Local al Municipiului Sighişoara ;

Având în vedere expunerea de motive a Primarului municipiului la propunerea de înscriere a municpiului Sighişoara în Asociaţia Terra-Agro ;

Având în vedere adresa înregistrată sub nr. 1541/2011 a Asociaţiei Terra – Agro, cu sediul în comuna Daneş, str. Principală, nr. 171, jud. Mures, prin care solicită înscrierea Municipiului Sighişoara în această asociaţie, în scopul atribuirii în gestiune de către autoritatea competentă, a faunei de interes cinegetic din cuprinsul fondului cinegetic 57 CRIŞ;

Având în vedere adresele înregistrate sub nr. 3170/2011 şi 4531/2011 ale Direcţiei Silvice Mureş prin care solicită sprijin pentru menţinerea în gestiunea acestei instituţii a fondului cinegetic  57 CRIŞ;

Având în vedere discuţiile din şedinţele Consiliului Local din data de 27.01.2011, respectiv 24.02.2011 cu privire la aspectele prezentate în adresele menţionate mai sus;

Având în vedere Raportul de Specialitate al Direcţiei Administrarea Patrimoniului cu privire la înscrierea Municipiului Sighişoara în Asociaţia TERRA – AGRO ;

Având în vedere prevederile Ordonanţei Guvernului nr. 26/2000 cu privire la asociaţii şi fundaţii aprobată cu modificări prin Legea nr. 246/2005 cu modificările şi completările ulterioare ;

Având în vedere prevederile Legii nr. 407/2006, legea vânătorii şi protecţiei fondului cinegetic, cu modificările şi completările ulterioare;

Având în vedere avizele favorabile ale tuturor comisiilor pe domenii de specialitate ;

În baza art. 36 alin. (2) lit. ,,c’’ şi alin. (7) lit ,,a”, art. 45 alin. (3), art. 115 alin. (1) lit. b din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:

Art.1. Se aprobă înscrierea Municipiului Sighişoara în Asociaţia TERRA – AGRO, cu sediul în Comuna Daneş, str. Principală, nr. 171, jud. Mureş, în baza unei cereri de adeziune, în calitate de membru asociat, în scopul atribuirii în gestiune de către autoritatea competentă, a faunei de interes cinegetic din cuprinsul fondului cinegetic 57 CRIŞ.

Art.2. Se împuterniceşte Primarul municipiului cu semnarea cererii de adeziune la Asociaţia TERRA – AGRO cu terenurile proprietatea municipiului, respectiv teren forestier în suprafaţă de 1486 ha.

Art.3. Cu ducerea la îndeplinire a prevederilor prezentei se încredinţează Primarul municipiului.

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

2 ex. Direcţia administrarea patrimoniului

10 ex.HG/FM

